Tám te édɔ Pilato a ngá ñɔŋ Yesus á ŋga yít fe ñí.
Ané benzima bé ngá mana tsiŋ korona kát biyɔɔ́ bé bwára dɔ Yesus á nló,
bé bwára fe ñí mbamba étóp kéza;
bé ŋga yit ñí bebeñ,
béé dzó ñí ná,
“Á mbóló é kéza bejudio!”
Béé bími fe ñí mebéáñ.
Éde Pilato a ngá bera kwíñ átán,
á dzó bɔ́ ná,
“Dággán,
ma nzu mína ya ñí átán,
á mfá ye ná míní yem ná măá koan etɔm enziŋ ébe éñe.”
Véa éñe Yesus a ngá kwíñ átán a baga korona kát biyɔɔ́,
ya fe mbamba étóp kéza.
Ané Pilato a ngá dzó bɔ́ ná,
“Mot te éñe ñí.”
Éde,
niané betébosú befára ya mewasíli bé ngá yén ñí,
bé ŋga yón ná,
“Dɔ́mlé ñí á krús!
Dɔ́mlé ñí á krús!”
Ané Pilato a ngá dzó bɔ́ ná,
“Mína bébyen ñɔŋŋán ñí,
míní dɔ́mle fe ñí á krús!
Amú ná măá koan etɔm enziŋ ébe éñe.”
Éde betébosú béye bejudio bá bé ngá yalan ya ñí ná,
“Bí belé nkɔɔ́ metsiŋŋ,
ya ámvála wá lére,
aa yian wú,
amú ná aa veŋan émyen é Mwán Nzamá.”
Niané Pilato a ngá wók efíá te,
á ŋga daŋ bera kɔ wɔŋŋ,
ané a ngá bera ñíi á kpatéle,
a síli Yesus ná,
“O ne mot ye ó vé?”
Ve Yesus ñí eé ndzí ñí vé eyalann.
Véa éñe Pilato a ngá síli ñí ná,
“Ye wăá yalan ya ma?
Ye wăá yem ná me belé nguu edzwée á mfá ávé wa filí,
ya fe ádɔ́mle wa á krús?”
Ané Yesus ñí a ngá yalan ya ñí ná,
“Wĕé belé nguu enziŋ ye ábɔ ma dzam,
ngé se éñe bá vé wa dɔ ó yóp.
Ya dzam te édɔ,
é mot á kee ma wa,
éñe a belé nsémm wá daŋ.”
Atéé ye véa,
Pilato á ŋga dzéŋ ná á dzáma ñí.
Ve betébosú béye bejudio bá bé ngá yónán ná,
“Ngé o dzáma mot te,
o sés fe Sesar mvwíññ!
Éñí áse aa bɔ émyen Kéza,
aa ke Sesar á ngamm áyát.”
Éde,
niané Pilato a ngá wók bifíá bíte,
ané a ngá kwíñ ya Yesus átán,
a kéñ tɔbɔ ósí é vóm bá kík misaŋ,
vóm te ó tɔɔ́ eyola ná “Ékaza Mekwá”,
(á nkɔ́bɔ Ebreo ñí ya “Gabata.”)
(A mbé é mos bá koman Paskua,
bebeñ ané amyeré) Éde a ngá dzó bejudio ná,
“Dággán,
é kéza wenan éñe ñí.”
Véa bejudio bá bé ŋga yónán ná,
“Á wá!
Á wá!
Dɔ́mlé ñí á krús!”
Ané Pilato a ngá síli bɔ́ ná,
“Ye ná me nzu dɔ́mle é kéza wenan á krús?”
Éde betébosú befára bé ngá yalan ná,
“Bĭí belé kéza mfé,
fáve Sesar.”
Tám te édɔ a ngá kee bɔ́ ñí ná bé dɔ́mle ñí á krús. Véa éñe be ngá ke ya Yesus.
Bá dɔ́mle Yesus á krús
Tám te édɔ a ngá kee bɔ́ ñí ná bé dɔ́mle ñí á krús. Véa éñe be ngá ke ya Yesus.